શીર્ષક: ચીનમાં અંતિમ સંસ્કારમાં કેમ બોલાવવામાં આવે છે સ્ટ્રિપર્સ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
લાઉડસ્પીકર્સ પર જોરથી વાગતું સંગીત, અને સંગીતના સૂરો પર થિરકતી સ્ટ્રિપર્સ અને સિસોટીઓ વગાડતા લોકો.

આ રિવાજ ચીનના દૂરના વિસ્તાર અને ગામડાઓમાં વધારે જોવા મળે છે.

તમને આ પણ વાંચવું ગમશે

ચીનમાં આ વર્ષની શરૂઆતમાં, સ્ટ્રિપર્સના ડાન્સને "અશ્લીલ અને અસંસ્કારી" ગણાવી અંતિમ સંસ્કારો, લગ્નો અને ધાર્મિક સ્થળો પર તેમની પ્રસ્તુતિ પર પ્રતિબંધ લગાડવામાં આવ્યો છે.

આ પહેલી વખત નથી કે વહીવટીતંત્રે આ રિવાજને બંધ કરવાનો પ્રયાસ કર્યો હોય, પરંતુ અત્યાર સુધી એમાં તેમને ખૂબ સફળતા મળી નથી.

સંપન્ન હોવાનું પ્રમાણ

પરંતુ સવાલ એ છે કે શા માટે સ્ટ્રિપર્સને અંતિમવિધિમાં બોલાવવામાં આવે છે?

એક દલીલ એવી છે કે દફનવિધિમાં વધુ લોકોની હાજરી એ મૃત્યુ પામેલા વ્યક્તિ માટે માન તરીકે જોવામાં આવે છે. સ્ટ્રિપર્સના કારણે, અંતિમ સંસ્કારમાં ભીડ વધી જાય છે.

આ રિવાજને 'પ્રજનનની પૂજા' સાથે પણ જોડવામાં આવે છે. 

ફુજિયાન નોર્મલ યુનિવર્સિટીના પ્રોફેસર ખ્વાંગ જે એન શિંગે ગ્લોબલ ટાઇમ્સને જણાવ્યું, "કેટલીક સ્થાનિક પરંપરાઓમાં, ઉત્તેજક નૃત્યને મરનારાની એ ઇચ્છા સાથ જોડવામાં આવે છે, જ્યાં તેઓ વંશ વધારવાના આશીર્વાદ ઇચ્છતા હોય છે."

વધુ તર્ક સંગત એ છે કે સ્ટ્રિપર્સને ભાડે બોલવવાને લોકો સંપન્નતા સાથે જોડીને જુએ છે.

ગ્લોબલ ટાઇમ્સના જણાવ્યા મુજબ, "દેશના ગ્રામીણ વિસ્તારોમાં શોકમાં આવનારા લોકોના મનોરંજન માટે કલાકારો, ગાયકો, હાસ્ય કલાકારો અને સ્ટ્રિપર્સને ભાડે બોલાવી ખર્ચ કરવાની પરંપરા વધારે છે."

આ પરંપરા ચીનનાં ગામડાંઓમાં વધુ જોવા મળે છે. 

તાઇવાનથી થઈ શરૂઆત

જોકે, આ પરંપરા તાઇવાનથી ઉતરી આવી છે. ત્યાં આ પરંપરા સામાન્ય છે.

દક્ષિણ કેરોલિના યુનિવર્સિટીના માર્ક મોસ્કોવિટ્ઝે બીબીસીને કહ્યું હતું કે, "1980ના દાયકામાં તાઇવાનમાં અંતિમ સંસ્કાર દરમિયાન સ્ટ્રિપર્સની હાજરીએ લોકોનું ધ્યાન ખેંચ્યું હતું."

તેમણે જણાવ્યું, "તાઇવાનમાં આ ચલણ સામાન્ય બની ગયું છે, પરંતુ ચીનમાં સરકારે આના પર એટલી કડકાઇ કરી છે કે ઘણા લોકોએ આ વિષે સાંભળ્યું પણ નથી."

તાઇવાનના મોટા શહેરોમાં પણ આ રિવાજ જોવા મળતો નથી. માર્ક મોસ્કોવિટ્ઝ કહે છે, "અંતિમવિધિ દરમિયાન સ્ટ્રિપર્સને બોલાવવાની બાબત કાનૂની અને ગેરકાયદેસર પ્રવૃત્તિની વચ્ચે ઝૂલતી રહે છે. શહેરના વિસ્તારોમાં સ્ટ્રિપર્સનો ઉપયોગ ભાગ્યે જ જોવા મળે છે. શહેરથી દૂરના વિસ્તારોમાં આ રિવાજ વધારે જોવા મળે છે.

જો કે, શહેરોના મોટાભાગનાં વિસ્તારોમાં આ વિધિઓ જોવા મળે...